Jöfn rekstrarskilyrði heilsugæslu forsenda betri þjónustu

Viðskiptaráð tók til umsagnar drög að reglugerð um heilsugæslu og tekur undir markmið hennar um að jafna stöðu opinberrar og einkarekinnar heilsugæslu. Ráðið leggur áherslu á að reglugerðin verði hluti af víðtækari umbótum á rekstrarumhverfi heilsugæslustöðva, meðal annars á fjármögnun, rannsóknarþjónustu og eftirliti, svo samkeppni geti stuðlað að betra aðgengi og auknum gæðum.